**D I S P O Z I Ț I E**

privind admiterea cererii de schimbare pe cale administrativă

a numelui de famile al petentei **GHEORGHE DIANA-MARIA.**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 13471/03.04.2024, elaborat de către Direcția Juridică -Serviciul Juridic, Contencios Administrativ, Arhivă, prin care se motivează și fundamentează emiterea actului administrativ;

Ținând cont de:

* Referatul Direcției Județene de Evidență a Persoanelor Cluj nr. 18022/27.03.2024, înaintat prin adresa nr. 18022/27.03.2024, înregistrată la Consiliul Județean Cluj sub nr. 13041/26.03.2024 și documentația anexată, prin care propune aprobarea schimbării, pe cale administrativă, a numelui de familie al petentei **GHEORGHE DIANA-MARIA** ;
* Referatul Direcției de Evidență a Persoanelor - Serviciul de Stare Civilă din cadrul Primăriei Municipiului Cluj-Napoca nr. 64848/313/18.03.2024, cuprinzând rezultatul verificărilor efectuate, prin care se constată justificată cererea depusă de numita GHEORGHE DIANA-MARIA pentru schimbarea numelui de familie, pe cale administrativă.

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 59, art. 82, art. 83 şi art. 85 din Legea nr. 287/2009 privind Codul civil, republicată, cu modificările şi completările ulterioare;
* art. 41^1 alin. (2) lit. o), art. 41^3, art. 41^7, art. 41^9 alin. (2), art. 41^12- art. 41^14, art. 43 lit. f) şi art. 49 din Legea nr. 119/1996 cu privire la actele de stare civilă, republicată, cu modificările și completările ulterioare;
* art. 1 alin. (1), art.7, art. 10 și art. 11 din Legea contenciosului administrativ nr. 554/2004, cu modificările și completările ulterioare;
* art. 6-7 din Ordonanța de Guvern privind înfiinţarea, organizarea şi funcţionarea serviciilor publice comunitare de evidenţă a persoanelor nr. 84/2001, cu modificările și completările ulterioare;
* art.6 din Hotărârea Guvernului nr.255/2024 pentru aprobarea Normelor metodologice de aplicarea unitară a dispoziţiilor în materie de stare civilă;
* art. 7, art. 9 alin. (4) lit. c), art.10. lit. m), art. 11 lit. f), art. 106-114 din Anexa la Hotărârea Guvernului nr.64/2011 pentru aprobarea Metodologiei cu privire la aplicarea unitară a dispoziţiilor în materie de stare civilă, cu modificările și completările ulterioare;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se admite cererea de schimbare pe cale administrativă a numelui de familie formulată de către petenta **GHEORGHE DIANA-MARIA** , cu domiciliul în \_\_\_\_\_\_\_\_\_\_\_\_\_\_**.**

**Art. 2.** Pentru punerea în aplicare a prezentei dispoziții se desemnează Direcţia Judeţeană de Evidenţă a Persoanelor Cluj.

**Art. 3.** Prezenta dispoziţie se comunică Direcţiei Judeţene de Evidenţă a Persoanelor Cluj şi Prefectului Judeţului Cluj.

 **CONTRASEMNEAZĂ:**

  **PRESEDINTE SECRETAR GENERAL AL JUDEŢULUI**

 Alin Tișe Simona Gaci

**Nr. 129 din 3 aprilie 2024**

**DIRECȚIA JURIDICĂ**

**SERVICIUL JURIDIC, CONTENCIOS ADMINISTRATIV, ARHIVĂ,**

Nr. 13471/03.04.2024

**R E F E R A T D E A P R O B A R E**

|  |
| --- |
| **Secțiunea 1 -Titlul actului administrativ:** |
| admiterea cererii de schimbare pe cale administrativă a numelui de familie al petentei **GHEORGHE DIANA-MARIA;** |
| **Secțiunea a 2- a** - **Motivul emiterii actului administrativ:**  |
| **1. Descrierea situației actuale:** |
| Cu adresa nr. 18022/27.03.2024 înregistrată la Consiliul Județean Cluj cu nr. 13471/28.03.2024, Direcția Județeană de Evidență a Persoanelor Cluj (DJEP Cluj)- Serviciul Stare Civilă a transmis Referatul nr. 18022/27.03.2024 prin care propune aprobarea schimbării, pe cale administrativă, a numelui de familie al petentei Gheorghe Diana-Maria și documentația aferentă depusă la serviciul public comunitar local de evidență a persoanelor.Direcția de Evidență a Persoanelor - Serviciul de Stare Civilă din cadrul Primăriei Municipiului Cluj-Napoca, în urma verificărilor efectuate, consideră justificată cererea de schimbare a numelui de familie, pe cale administrativă, rezultatul verificărilor fiind consemnat în Referatul nr. . 64848/313/18.03.2024.Ulterior cererea de schimbare a numelui de familie și dosarul aferent acesteia au fost verificate de către Direcția Județeană de Evidență a Persoanelor Cluj sub aspectul existenței tuturor documentelor necesare soluționării cererii, prevăzute de actele normative în vigoare și al temeiului legal în care se încadrerază solicitarea, considerând cererea întemeiată și propunând totodată, aprobarea acesteia. După emiterea dispoziției privind soluționarea cererii, dosarul constituit se restituie DJEP Cluj, în conformitate cu dispozițiile art. 9 alin. (4) lit. c) din Anexa la H.G. nr. 64/2011, cu modificările și completările ulterioare. |
| **2.** **Fundamentare tehnică, respectiv cerințele de natuă tehnică, economică, juridică, posibilități de realizare în** **condiții de utilitate, legalitate, regularitate, eficiență, eficacitate și economicitate:**  |
| Schimbarea numelui pe cale administrativă este reglementată de Legea nr.287/2009 privind Codul civil, republicată, cu modificările şi completările ulterioare și de Legea nr. 119/1996 cu privire la actele de stare civilă, republicată cu modificările și completările ulterioare.Art. 85 din Legea nr. 287/2009 prevede: “*Cetăţenii români pot obţine, în condiţiile legii, schimbarea pe cale administrativă a numelui de familie şi a prenumelui sau numai a unuia dintre acestea*.¨Legea nr. 119/1996 (Lege/Legea) prevede, la articolul 41^1 alin. (1) că :¨*Cetăţenii români pot obţine, pentru motive temeinice, schimbarea pe cale administrativă a numelui de familie şi a prenumelui sau numai a unuia dintre acestea, în condiţiile prezentei legi*.¨ Articolul 41^1 alin. (2) și alin. (3), reglementează motivele temeinice pentru care pot fi admise cererile de schimbare a numelui pe cale administrativă. În speță este incident art. 41^1 alin. (2) lit. o) din Legea nr. 119/1996 ” o) alte cazuri temeinic justificate. ” Conform art. 41^3 alin. (1) din Legea nr. 119/1996, persoana care solicită schimbarea numelui pe cale administrativă depune cerere, personal sau prin împuternicit cu procură specială, la serviciul public comunitar local de evidenţă a persoanelor sau, după caz, la primăria unităţii administrativ-teritoriale în a cărui/cărei rază teritorială îşi are domiciliul sau a avut ultimul domiciliu, în cazul cetăţenilor români cu domiciliul în străinătate. Potrivit alin. (2) din același articol cererea de schimbare a numelui trebuie să fie motivată prin unul dintre cazurile prevăzute la art. 41^1 alin. (2) şi (3) din Lege şi să fie însoţită de următoarele acte:1. actul de identitate şi certificatele de stare civilă ale persoanei care solicită schimbarea numelui, în original; originalul documentelor se fotocopiază şi se restituie acesteia;
2. un exemplar al Monitorului Oficial al României, Partea a III-a, în care a fost publicat, potrivit art. 41^7, extrasul din cererea de schimbare a numelui, exemplar de la publicarea căruia să nu fi trecut mai mult de un an, în original sau, dacă există mijloace informatice de verificare a autenticităţii acestuia, se poate prezenta un exemplar al acestuia emis de pe exemplarul original;
3. dacă este cazul, consimţământul persoanei al cărei nume se solicită a fi purtat, dat în formă autentică sau în faţa ofiţerului de stare civilă;
4. dacă este cazul, încuviinţarea instanţei de tutelă, în cazurile prevăzute de art. 41^4;
5. pentru solicitanţii care au împlinit vârsta de 14 ani, certificat de cazier judiciar;
6. orice alte documente pe care solicitantul le consideră necesare pentru motivarea cererii sale;
7. procură specială şi copia actului de identitate al împuternicitului, în cazul în care schimbarea numelui este solicitată prin împuternicit cu procură specială.

Conform art. 41^9 alin. (2) din Lege, dacă cererea este motivată prin unul dintre cazurile prevăzute la art. 41^1 alin. (2) şi (3), serviciul public comunitar local de evidenţă a persoanelor sau, după caz, primăria unităţii administrativ-teritoriale întocmeşte un referat, semnat de şeful serviciului public comunitar local de evidenţă a persoanelor/ ofiţerul de stare civilă, care cuprinde date referitoare la statutul civil al persoanei, provenienţa numelui actual şi a celui solicitat, rezultatul verificărilor efectuate în Registrul naţional de evidenţă a persoanelor, motivele reale rezultate din verificări, precum şi propuneri asupra oportunităţii aprobării sau respingerii cererii. Cererea de schimbare a numelui, împreună cu referatul, actele prevăzute de lege, şi, dacă este cazul, cu opoziţiile, se înaintează de către serviciul local către serviciul județean.Conform art. 41^11 din Lege, cererea de schimbare a numelui, împreună cu toate actele prevăzute la art. 41^3 alin. (2), referatul prevăzut la art. 41^9 alin. (2) şi rezultatul verificărilor prevăzute la art. 41^9 alin. (5) (în cazul cetățenilor apatrizi) şi, dacă este cazul, cu opoziţiile (depuse potrivit art. 41^10), se trimite spre soluţionare serviciului public comunitar judeţean de evidenţă a persoanelor. Conform art. 41^12 (1) din Lege, serviciul public comunitar judeţean de evidenţă a persoanelor, în speță DJEP Cluj, verifică dacă sunt îndeplinite toate condiţiile prevăzute de lege şi, după analizarea temeiniciei cererii, precum şi a opoziţiilor făcute (dacă este cazul), propune motivat, preşedintelui consiliului judeţean, emiterea dispoziţiei de admitere sau de respingere a cererii de schimbare pe cale administrativă a numelui de familie/prenumelui persoanei respective.În temeiul art. 9 alin. (4) lit. c) din H.G. nr. 64/2011 pentru aprobarea Metodologiei cu privire la aplicarea unitară a dispoziţiilor în materie de stare civilă, cu modificările și completările ulterioare, DJEP Cluj are ca și atribuții verificarea şi păstrarea dosarelor de schimbare a numelui pe cale administrativă,Potrivit art. 106 alin. (8) din H.G. nr. 64/2011, DJEP Cluj, prin structura de stare civilă, verifică dacă sunt îndeplinite toate condiţiile prevăzute de lege şi, după analizarea temeiniciei cererii, precum şi a opoziţiilor făcute, printr-un referat semnat de şeful serviciului și directorul executiv, propune, motivat, preşedintelui consiliului judeţean, emiterea dispoziţiei de admitere sau de respingere a cererii de schimbare a numelui, în termen de 60 de zile de la primirea dosarului. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung (5 ani), efectele actului administrativ asupra actelor administrative în vigoare și măsuri pentru implementarea acestuia:**  |
| * + - 1. **Impactul financiar asupra bugetului judeţului pe termen scurt (an curent)/lung (5 ani)**
 |
| Nu se referă la acest subiect |
| * + - 1. **Efectele dispoziției asupra altor dispoziții în vigoare**
 |
| Nu au fost identificate alte dispoziții de schimbare a numelui pe cale administrativă. |
| * + - 1. **Măsuri privind implementarea actului administrativ**
 |
| Conform art. 41^12 alin. (3) din Lege, dispoziţia de admitere a cererii de schimbare a numelui se emite în cinci exemplare, care se comunică DJEP Cluj care alături de Direcția de Evidență a Persoanelor - Serviciul de Stare Civilă din cadrul Primăriei Municipiului Cluj-Napoca realizează operațiunile prevăzute de art. 108-111 din Anexa la H.G. nr. 64/2011. |
| **Secțiunea a 4-a - Anexe la referatul de aprobare:** |
| 1. Referatul Direcției Județene de Evidență a Persoanelor Cluj nr. 18.022/27.03.2024 și adresa de înaintare a acestuia, înregistrată la Consiliul Județean Cluj sub nr. 13471/28.03.2024;
2. Referatul Direcției de Evidență a Persoanelor - Serviciul de Stare Civilă din cadrul Primăriei Municipiului Cluj-Napoca nr. 64848/313/18.03.2024;
 |
| **Secțiunea a 5 –a Inițiator act administrativ:** |
|  | Prenume și nume | Data | Semnătura |
| Supervizat: director executiv | Ștefan Iliescu |  |  |
| Verificat: șef serviciu | Dan Pop |  |  |
| Elaborat: consilier juridic | Crina Muntean |  |  |
| **Secţiunea a 6 - a – Circuit emitere act administrativ:** |
| **1. Consultări cu compartimente funcționale** |
| Compartiment funcțional | Prenume și nume | Data | Semnătura |
| Nu necesită |  |  |  |
| Rezultate consultare | ... |
| **2.Avize/puncte de vedere/opinii emise de entități cu atribuții în acest sens**  |
| Referatele menționate la Secțiunea a 4-a |
| **3.Aviz de legalitate** |
| Desemnare consilier juridic: director executiv/șef serviciu | Prenume și nume | Data  | Semnătura |
| Ștefan Iliescu |  |  |
| Consilier juridic (Prenume și nume): | Aviz | Refuz motivat avizare |
| Data | Semnătură | Data | Semnătură |
|  |  |  |  |  |